Source: http://mikkeli.cloudnc.fi/fi-FI/Toimielimet/Kulttuuri_nuoriso_ja_liikuntalautakunta/Kokous_2742016/Rantakeitaan_kahvioyrittajan_ja__kaupung(1707)
Timestamp: 2019-11-20 15:26:36+00:00
Document Index: 16635864

Matched Legal Cases: ['§ 34', '§ 28', '§ 29', '§ 31', '§ 32', '§ 33', '§ 35', '§ 36', '§ 37', '§ 38']

Rantakeitaan kahvioyrittäjän ja kaupungin välisen sopimusperiaatteen muuttaminen | Mikkeli
Kokous 27.4.2016
Rantakeitaan kahvioyrittäjän ja kaupungin välisen sopimusperiaatteen muuttaminen
Kulttuuri-, nuoriso- ja liikuntalautakunta, kokous 27.4.2016
§ 34 Rantakeitaan kahvioyrittäjän ja kaupungin välisen sopimusperiaatteen muuttaminen
MliDno-2016-988
Rantakeitaan kahvioyrittäjä on irtisanonut kahvilatoiminnan järjestämisestä liikunta- ja nuorisopalveluiden kanssa laaditun sopimuksen.
Liikunta- ja nuorisopalveluiden tulisi välittömästi aloittaa uuden kahvioyrittäjän etsiminen, jotta Rantakeitaan uimahallin ja kuntosalin lipunmyynti sekä kahvio saadaan elokuussa uimahallin avautuessa kesätauon jälkeen toimimaan normaalisti.
Liikunta- ja nuorisopalveluissa on kuitenkin havaittu, neuvotteluissa nykyisen ja aiempien kahvilayrittäjien kanssa, että yrittäjän on hankala pärjätä Rantakeitaassa nykyisten sopimusehtojen mukaisesti.
Sopimus velvoittaa yrittäjän myymään uimahallin ja kuntosalin lippuja ja maksamaan kahviotilasta ja -laitteistosta vuokraa. Tämä tarkoittaa sitä, että yrittäjän on palkattava lisää työvoimaa ainakin kiireisimmiksi ajoiksi, jotta lipunmyynti sujuu jouhevasti.
Kahvion myynti on kuitenkin useamman Rantakeitaassa toimineen yrittäjän mukaan niin vaatimatonta, ettei työvoiman palkkaukseen ole realistista mahdollisuutta.
Liikunta- ja nuorisopalveluilla on tällä hetkellä kahdenlaista sopimuskäytäntöä uimahallien kahvioyrittäjien kanssa. Naisvuoressa yrittäjälle maksetaan kuukausittaista korvausta lipunmyynnin ja kahviotoiminnan järjestämisestä. Rantakeitaassa taas yrittäjä velvoitetaan maksamaan tilavuokraa oikeudesta harjoittaa kahviotoimintaa. Tämä perustuu siihen, että Rantakeitaassa on isomman asiakasmäärän, Naisvuorta laajemman toiminnan ja kahvilan paremman sijainnin kautta katsottu olevan paremmat mahdollisuudet yritystoiminnalle.
Jotta Rantakeitaan lipunmyynti ja kahvilapalvelut voidaan jatkossa turvata, sopimustyyppiä tulisi liikunta- ja nuorisopalveluiden näkemyksen mukaan muuttaa.
Toiminnan järjestämiseksi on muun muassa seuraavanlaisia vaihtoehtoja:
1. Jatketaan vanhalla sopimusmallilla, jossa yrittäjä sitoutuu lipunmyyntiin
järjestämällä siihen riittävän määrän omaa henkilökuntaansa kahvio-
toiminnan lisäksi.
Päätetään, peritäänkö yrittäjältä vuokraa kahvilatilasta vai luovutetaanko
tilat vastikkeetta käyttöön. Etsitään Rantakeitaan kahvioon uusi yrittäjä
tällä mallilla. Riskinä on, aiempien yrittäjien ja liikunta- ja nuoriso-
palveluiden kokemuksen mukaan, että uutta yrittäjää joudutaan
etsimään uudelleen toistuvasti. Vaikka kahviotoiminta itsessään
työllistäisi yrittäjän, uimahallin lipunmyynti ei onnistu ilman lisä-
henkilökunnan palkkaamista, jolloin toiminnasta näyttää tulevan
yrittäjille mahdotonta järjestää. Yrittäjän toistuvasti vaihtuessa
järjestely ei myöskään mahdollista kahvilatoiminnan kehittämistä
pitkäjänteisesti. Kokemuksiin perustuen asiaa ei ratkaise se, että
kahvilatilat annettaisiin yrittäjän käyttöön maksutta, ilman vuokraa.
2. Muutetaan sopimuspohjaa siten, että yrittäjä vastaa vain Rantakeitaan
kahvilasta.
Etsitään yrittäjä Rantakeitaaseen ja päätetään, peritäänkö yrittäjältä
vuokraa kahvilatilasta vai luovutetaanko tilat vastikkeetta käyttöön.
Tämä malli edellyttää sitä, että kaupunki vastaa itse uimahalli- ja
kuntosalilippujen myynnistä, ja palkkaa vähintään kaksi henkilöä
lipunmyyntiin. Yhden työntekijän palkkaaminen ei riitä, sillä uimahalli
on auki päivittäin seitsemänä päivänä viikossa, arkisin aamusta iltaan.
Tämä malli on kaupungille selvästi kallein, vähintään 60 000 euron
lisäkustannus vuosittain. Tähän järjestelyyn joudutaan, jos yrittäjää ei
löydetä.
3. Siirrytään ostopalvelumaisempaan sopimukseen, jossa kaupungin
yrittäjälle lipunmyynnistä maksama korvaus määräytyy kilpailutuksen
Yrittäjä pitää Rantakeitaan kahvilaa ja päätetään, peritäänkö yrittäjältä
Yrittäjälle maksetaan lipunmyynnin järjestämisestä kilpailutuksen ja
laadittavan ostopalvelusopimuksen perusteella. Liikunta- ja nuoriso-
palveluiden kanta on, että tämä malli olisi paras: se on kaupungille
edullisempi kuin vaihtoehto 2 ja pysyvämpi ja kahvion kehittämisen
kannalta varmempi kuin vaihtoehto 1. Malli ei kuitenkaan toteudu
ilman ostopalveluun varatua määrärahavarausta, jollaista liikunta- ja
nuorisopalveluiden budjetissa ei tällä hetkellä ole. Kustannusarvio
on noin 25 000 -35 000 euroa vuodessa.
Liikuntapalvelut esittää, että Rantakeitaan kahviotoiminnassa ja lipunmyynnissä siirrytään samantyyliseen malliin kuin Naisvuoren uimahallissa, jossa yrittäjää tuetaan. Tämä tarkoittasi sitä, että toiminta kilpailutetaan toukokuun aikana ja kilpailtuksen voittaneen yrittäjän kanssa laaditaan ostopalvelusopimus lipunmyynnin ja kassatoimintojen järjestämisestä.
Vuodelle 2016 koituvat kustannukset katetaan liikunta- ja nuorisopalveluiden budjetista ja vuosi 2017 huomioidaan TA2017-valmistelussa.
Liikunta- ja nuorisojohtaja: Lautakunta valtuuttaa liikunta- ja nuorisopalvelut laatimaan ostopalvelusopimuksen Rantakeitaan lipunmyynnistä ja kahviotoiminnasta. Ostopalvelun kustannukset katetaan vuonna 2016 liikunta- ja nuorisopalveluiden budjetista ja ostopalvelulle varataan lisämääräraha vuodesta 2017 lähtien.
Virpi Siekkinen, sivistystoimenjohtaja
Lautakunta valtuuttaa liikunta- ja nuorisopalvelut laatimaan ostopalvelusopimuksen Rantakeitaan lipunmyynnistä ja kahviotoiminnasta. Ostopalvelun kustannukset katetaan vuonna 2016 liikunta- ja nuorisopalveluiden budjetista ja ostopalvelulle varataan lisämääräraha vuodesta 2017 lähtien.
Liikunta- ja nuorisojohtaja
§ 28 Taidemuseon hankesuunnitelman hyväksyminen
§ 29 Kulttuuri-, nuoriso ja liikuntapalvelujen palveluverkkopäivitys
§ 31 Kirjastoauton myyminen KL-Metsäkone Oy:lle
§ 32 Valtuustoaloite liikuntaharrastuksen mahdollisuuksien lisäämiseksi Mikkelissä
§ 33 Valtuustoaloite harrastajateattereiden olosuhteiden parantamiseksi
§ 35 Liikuntapalveluiden avustusohjeen muutokset
§ 36 Etelä-Savon kulttuurin tulevaisuusohjelma
§ 37 Talousarvion toteutumisen seuranta 31.3.2016
§ 38 Vuoden 2016 laskujen hyväksyjät ja asiantarkastajat/kirjastopalvelut (lisäpykälä)